মানব পাচার মামলায় তদন্তে নেমে চক্ষুচড়ক গাছ ইডির! কেন?

ওয়েব ডেস্ক : মানব পাচার (Human Trafficking) কাণ্ডে তদন্তে নেমে বিপুল পরিমাণ টাকা উদ্ধার করল ইডি (ED)। সেই টাকা গুলি উদ্ধার হয়েছে পানশালা ও রেস্তরাঁ থেকে। তবে শুধু টাকা নয়, বাজেয়াপ্ত করা হয়েছে দামি গাড়িও। মূলত, ২০১৫ সালের এক মানব পাচার মামলার সূত্র ধরে শুক্রবার সকালে এক ইঞ্জিনিয়ারের বাড়িতে তল্লাশি চালিয়েছিল এনফোর্সমেন্ট ডিরেক্টরেটের আধিকারিকরা। এর পাশপাশি তল্লাশি চালানো হয়েছিল বেশ কয়েকটি রেঁস্তরা ও পানশালায়। সূত্রের খবর, তল্লাশিতে উদ্ধার হয়েছে বিপুল পরিমান টাকা।

ইডি (ED) সূত্রে খবর, তদন্তকারীরা জানতে পারে, পানশালা, রেস্তরাঁর আড়ালে মানব পাচারের অসাধু ব্যবসা চলছে। এর পর নির্দিষ্ট তথ্যের ভিত্তিতে বেশ কয়েকটি পানশালা ও রেস্তরাঁয় অভিযান চালান তদন্তকারীরা। শনিবার সেই জায়গাগুলি থেকে বিপুল পরিমান অর্থ উদ্ধার হয়। পাশাপাশি দামি গাড়িও বাজেয়াপ্ত করা হয়।

আরও খবর : ধীরে ধীরে শীত বাড়ছে বাংলায়! নামছে পারদও

প্রসঙ্গত, মানব পাচারের (Human Trafficking) মামলায় তিন জনকে চিহ্নিত করেছে ইডি (ED)। তারা হলেন জগজিৎ সিং, আজমল সিদ্দিকি, বিষ্ণু মুন্দ্রা। এরাই ওই পানশালা ও রেস্তরাঁর মালিক বলে জানতে পেরেছেন তদন্তকারীরা। ইডি সূত্রে খবর, পানশানা-রেস্তরাঁয় আসা মহিলাদের সঙ্গে প্রথমে আলাপ জমাত এই তিন জন। এর পরেই ফাঁদ পেতে মহিলাদের নামানো হত দেহ ব্যবসায়। সে থেকেই পাচারচক্রে জড়িয়ে পড়তেন ওই মহিলারা।

তবে অভিযুক্তদের কাছে এত অর্থ কোথা থেকে এল, তা জানার চেষ্টা করছে ইডি। কাদের সঙ্গে অভিযুক্তদের লেনদেন ছিল সেটাও খতিয়ে দেখা হচ্ছে ইডির তরফে। সূত্রের খবর, লেনদেন সংক্রান্ত বেশ কয়েকটি ব্যাঙ্ক অ্যাকাউন্টের হদিশ পেয়েছেন তদন্তকারীরা।